Document ID: 32004R1111

KOMISIJAS REGULA (EK) Nr. 1111/2004
(2004. gada 14. jūnijs),
ar ko groza Regulu (EK) Nr. 2199/2003, kas paredz pārejas posma pasākumus Padomes Regulas (EK) Nr. 1259/1999 par vienoto platībmaksājuma shēmu Čehijas Republikai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai piemērošanai par 2004. gadu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā 41. panta pirmo apakšpunktu
tā kā:
(1)
Komisijas Regula (EK) Nr. 2199/2003 (1) paredz pārejas posma pasākumus par 2004. gadu attiecībā uz vienoto platībmaksājuma shēmu. Konkrēti, 4. pantā noteikts, ka datums, līdz kuram lauksaimniekam kompetentai iestādei ir jāiesniedz pieteikums, jānosaka jaunajai dalībvalstij, bet kurš nedrīkst būt vēlāk par 2004. gada 15. jūniju un pieteikumu grozījumiem minētais termiņš ir 2004. gada 15. jūnijs.
(2)
Dažās dalībvalstīs lauksaimniekiem var būt grūtības ar pāriešanu uz jauno režīmu un nespēt laicīgi iesniegt pieteikumus līdz 2004. gada 15. jūnijam. Tāpēc ir lietderīgi no 2004. gada 15. jūnija dalībvalstīm dot iespēju noteikt vēlāku pieteikumu iesniegšanas termiņu, bet kurš nedrīkst būt vēlāk par 2004. gada 15. jūliju. Tā dēļ pieteikumu grozījumu termiņš ir jāpārceļ uz 2004. gada 15. jūliju. Attiecīgi jāgroza Regula (EK) Nr. 2199/2003.
(3)
Šajā regulā paredzētie pasākumi ir saskaņā ar Tiešo maksājumu pārvaldības komiteju atzinumu,
IR PIEŅĒMUSI ŠO REGULU.
1. pants
Regulas (EK) Nr. 2199/2003 4. pantu aizstāj ar:
“4. pants
Vienotā platībmaksājuma pieteikuma piemērošana
1. Lai saņemtu atbalstu no vienotās platībmaksājuma shēmas, līdz datumam, kas jaunajai dalībvalstij jānosaka, kurš nedrīkst būt vēlāk par 2004. gada 15. jūliju, lauksaimnieks iesniedz kompetentai iestādei pieteikumu, kurā norādītas platības, par kurām ir tiesības saņemt atbalstu saskaņā ar Regulas (EK) Nr. 1782/2003 143.b panta 5) punktā minētajiem nosacījumiem.
2. Pieteikumu, Regulas (EK) Nr. 2419/2001 8. panta 1) punkta nozīmē, grozījumiem vienotajai platībmaksājumu shēmai Regulas (EK) Nr. 2419/2001 8. panta 2. punktā minētais termiņš ir jānosaka jaunajai dalībvalstij, bet kurš nedrīkst būt vēlāk par 2004. gada 15. jūliju.
3. Vienotās platībmaksājuma shēmas pieteikumu pielīdzina pieteikumam atbalsta saņemšanai Regulas (EK) Nr. 2419/2001 2. panta i) punkta nozīmē.”
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Tā tiek piemērota no 2004. gada 15. jūnijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 14. jūnijā

Labels: 15
5
6